Romkapselen, døpt «Calypso», ble skutt opp med en Atlas V-rakett fra Cape Canaveral Space Force Station 5. juni 2024. En rekke feil rammet romkapselen på ferden mot romstasjonen, og piloten valgte å ta manuell kontroll. Etter en lang periode med tekniske analyser valgte NASA å avlyse returferden med mannskap ombord. I stedet forlot romkapselen Den internasjonale romstasjonen uten mannskap 6. september 2024, og landet i White Sands Missile Range neste morgen. Mannskapet ble værende på romstasjonen og tvunget til å oppholde seg der i åtte måneder før de kunne returnere til jorden med en SpaceX Crew Dragon-kapsel.